Իր կարգին, Միացեալ Նահանգներու պետական քարտուղար Ճոն Քերրի հաւաստեց, թէ բանակցութիւններուն մէջ արձանագրուած է յառաջընթաց, իսկ համաձայնութիւնը կրնայ կնքուիլ քանի մը շաբթուան ընթացքին.« Կրնամ առանց չափազանցելու ըսել, թէ մենք ոչ միայն նուազեցուցած ենք առկայ տարաձայնութիւններու քանակը, զանոնք պարզաբանաց, այլեւ՝ զգալի յառաջընթացի հասած ենք, այդ հարցերու լուծման համար մօտեցումները մշակելու ընթացքին».հաւաստեց Քերրի, աւելցնելով որ բարի կամքի եւ տքնաջան աշխատանքի պայմաններու տակ.« Մեք կրնանք յառաջիկայ շաբթուան ընթացքին լուծել մեր տարակարծութիւնները»: Ամերիկեան արտաքին դիւանագիտութեան ներկայացուցիչը ընդգծեց, թէ երկար ժամանակ վատ յարաբերութիւններ ունեցող երկիրներու պարագային, ժամանակ անհրաժեշտ է վստահութեան հասնելու համար: